पाठ 23
इतरांवर प्रेम करणे
शिक्षक मार्गदर्शिका  ·  आनंदाची बातमी रविवार शाळा पाठ
	चित्रे
	29

	उद्देश
	येशूला अनुसरणे म्हणजे इतरांवर प्रेम करणे आणि त्यांची सेवा करणे, आणि आपल्या शत्रूंवरही प्रेम करणे हे शिकवणे.

	शिक्षकाची तयारी
	हा पाठ तयार करताना चांगल्या शोमरोनी माणसाची गोष्ट शिकवण्यासाठी देवाला मदत मागा, म्हणजे तुमचे विद्यार्थी देवाची आज्ञा, “आपल्या शेजाऱ्यावर आपल्याप्रमाणे प्रेम कर” समजून घेतील आणि आचरणात आणतील. मग लूक 10:25-37 चा अभ्यास आणि पाठ योजना वाचा

	पाठांतर वचन
	लूक 10:27
आपल्या शेजाऱ्यावर आपल्याप्रमाणे प्रेम कर.



पाठ योजना
प्रस्तावना
एखाद्या कुटुंबाला नातेवाइकाने नव्हे तर शेजाऱ्याने मदत केल्याचे उदाहरण आठवा आणि ते वर्गाला सांगा. उदाहरणार्थ, शेजाऱ्याने दुसऱ्या कुटुंबातील आजारी व्यक्तीला दवाखान्यात नेले किंवा दुसरे एखादे दयाळू कृत्य केले.
पाठाचे मुख्य मुद्दे
टीप: एकाच पानावर 2 चित्रे आहेत. शक्य असल्यास गोष्टीच्या पहिल्या भागासाठी पानाच्या डाव्या बाजूचे चित्र कागदाने झाकून पेपर क्लिपने धरून ठेवा.
	1.येशूने एकदा प्रवासाला निघालेल्या एका माणसाची गोष्ट सांगितली. चांगल्या शोमरोनी माणसाची गोष्ट तुमच्या स्वतःच्या शब्दांत सांगा, लूक 10:30-35. येशूच्या गोष्टीतील शोमरोनी आणि यहूदी एकमेकांचे शत्रू होते हे निदर्शनास आणा.
	2.चित्र 29, दुसरे चित्र दाखवा. येशू असे म्हणत होता की ख्रिस्ती माणसाने इतर कोणत्याही माणसापेक्षा जास्त केले पाहिजे हे शिकवणे महत्त्वाचे आहे. त्याने फक्त आपल्या मित्रावरच नव्हे तर आपल्या शत्रूवरही प्रेम केले पाहिजे आणि त्याला मदत केली पाहिजे.
उजळणी
पाठ थोडक्यात पुन्हा सांगा आणि देव जसे आपल्यावर प्रेम करतो तसे आपण इतरांवर प्रेम करावे अशी तो अपेक्षा करतो हे दाखवा. अर्थात, हे आपण फक्त पवित्र आत्म्याच्या सामर्थ्याने करू शकतो, आपल्या स्वतःच्या निश्चयाने किंवा शक्तीने नव्हे.
आपला प्रतिसाद
चित्र 29, पहिले चित्र दाखवा. आज याचा अर्थ कोणाला मदत करणे असा होतो? मुलांकडून सूचना घ्या. याचा अर्थ ज्यांनी आपल्याशी वाईट वागणूक केली आहे अशा लोकांना. याचा अर्थ दुसऱ्या जमातीतील लोकांना. चित्रात माणसांनी आपली शस्त्रे खाली टाकली आहेत. जे आपला द्वेष करतात त्यांच्यावर आपण फक्त पवित्र आत्मा आपल्याला जे सामर्थ्य देतो त्याद्वारेच प्रेम करू शकतो.
पाठांतर वचन शिकवा
ही अभिनय करण्यासाठी खूप चांगली गोष्ट आहे. शत्रू समजल्या जाणाऱ्या जमातीतील एखाद्याला मदत करणारी व्यक्ती अशी ही गोष्ट तुम्ही आधुनिक गोष्ट म्हणून सादर करू शकता.

